രാത്രി കടയുടെ ഷട്ടറിനോട് ചേര്ന്ന് തുണി വിരിച്ച് കിടക്കും, തുടര്ന്ന് താഴ് അറക്കും അന്തര് സംസ്ഥാന മോഷ്ടാവ് ആലുവയില് പിടിയില് അന്തര് സംസ്ഥാന മോഷ്ടാവ് ആലുവയില് പിടിയില്. തൂത്തുക്കുടി ലഷ്മിപുരം നോര്ത്ത് സ്ടീറ്റില് കനകരാജ് 40 നെയാണ് ആലുവ പൊലീസ് പിടി കൂടിയത്. ആലുവ പട്ടണത്തില് അടുത്തടുത്ത ദിവസങ്ങളില് വ്യാപാര സ്ഥാപനങ്ങളില് മോഷണം നടത്തിയ ശേഷം അടുത്തതിന് തയ്യാറെടുക്കുമ്ബോഴാണ് റയില്വേ സ്റ്റേഷന് സമീപത്ത് വച്ച് പ്രത്യേക അന്വേഷണ സംഘം പിടി കൂടിയത്. ആലുവയിലെ തുണിക്കടയിലും, ഇലക്ട്രിക് ഷോപ്പിലും മോഷണം നടത്തിയത് കനകരാജാണ്. മോഷണം നടത്തേണ്ട സ്ഥലം പകല് കണ്ടു വക്കും. രാത്രി കടയുടെ ഷട്ടറിനോട് ചേര്ന്ന് തുണി വിരിച്ച് കിടക്കുകയും, മണിക്കൂറുകള്ക്ക് ശേഷം താഴ് അറുത്ത് അകത്ത് കയറി മോഷണം നടത്തുകയുമാണ് പതിവ്. ടോര്ച്ച് ഉപയോഗിക്കാതെ തീപ്പെട്ടിക്കൊള്ളി ഉരച്ചാണ് വെളിച്ചം സൃഷ്ടിക്കുകയെന്നതും ഇയാളുടെ ശീലമാണ്. ആലുവയിലും ഈ രീതി തന്നെയാണ് ഉപയോഗിച്ചത്. മൊബൈല് ഫോണ് ഉപയോഗിക്കാറുമില്ല. മോഷണത്തെ തുടര്ന്ന് എസ്.പി കാര്ത്തിക്കിെന്റ നേതൃത്വത്തില് പ്രത്യേക ടീം രൂപീകരിച്ച് ജില്ലയാകെ അന്വേഷണം നടത്തി വരികയായിരുന്നു. 1999 ലാണ് ഇയാളെ അവസാനമായി പൊലീസ് പിടികൂടുന്നത്. മോഷണ കേസില് തൃശൂര് പൊലീസാണ് അന്ന് ഇയാളെ അറസ്റ്റ് ചെയ്തത്. തുടര്ന്ന് കനകരാജ് കേരളത്തിലും തമിഴ്നാട്ടിലുമായി നിരവധി മോഷണം നടത്തിയെങ്കിലും 22 വര്ഷങ്ങള്ക്കു ശേഷമാണ് കേരള പൊലീസിന്റെ പിടിയിലാക്കുന്നത്. കായംകുളം, തൃശൂര് ഈസ്റ്റ്, ആലപ്പുഴ സൗത്ത്, നോര്ത്ത്, എറണാകുളം സെന്ട്രല് , പാലാരിവട്ടം, തിരുന്നല്വേലി, കോയമ്ബത്തൂര്, കുലശേഖരം എന്നീ പൊലീസ് സ്റ്റേഷന് പരിധികളില് നിരവധി മോഷണം നടത്തിയിട്ടുണ്ടെന്ന് കനകരാജ് പൊലീസിനോട് പറഞ്ഞു. ഒരു സ്ഥലത്തും സ്ഥിരമായി നില്ക്കാതെ യാത്ര ചെയ്ത് മോഷണം നടത്തലാണ് ഇയാളുടെ രീതി. ആലുവയില് രാത്രി പൊലീസ് റയില്വേ സ്റ്റേഷന് പരിസരം വളഞ്ഞിട്ടാണ് മോഷ്ടാവിനെ പിടികൂടിയത്. പൊലീസിനെ ആക്രമിച്ച് രക്ഷപ്പെടാനും ശ്രമമുണ്ടായി. തുണക്കടയില് നിന്നും മോഷ്ടിച്ച വസ്ത്രങ്ങള് കണ്ടെടുത്തിട്ടുണ്ട്. മോഷണ വസ്തുക്കള് വിറ്റു കിട്ടുന്ന പണം ലഹരി വസ്തുക്കള് വാങ്ങുന്നതിനും ആര്ഭാട ജീവിതത്തിനുമാണ് ഉപയോഗിക്കുന്നത്. ഇന്സ്പെക്ടര് സി.എല്.സുധീര്, എസ്.ഐമാരായ ആര്.വിനോദ്, രാജേഷ് കുമാര്, എ.എസ്.ഐ സോജി, സി.പി.ഒമാരായ മാഹിന് ഷാ അബൂബക്കര്, അമീര്, സജീവ്, ഹാരിസ് എന്നിവരും അന്വേഷണ സംഘത്തിലുണ്ടായിരുന്നു. ആലുവയില് പട്രോളിങിന് കൂടുതല് പൊലീസ് ഉദ്യോഗസ്ഥരെ ഏര്പ്പെടുത്തിയിട്ടുണ്ടെന്നും കനകരാജിന്റെ കുറ്റ കൃത്യങ്ങളെക്കുറിച്ച് പ്രത്യേക അന്വേഷണം നടത്തുമെന്നും എസ്.പി കെ.കാര്ത്തിക്ക് പറഞ്ഞു.